[{"text_idx": "#000000", "text": "Per la bita albumeto Kvin Jarcentoj, lanc\u0302ita en majo c\u0302i-jare, BaRok-Projekto prezentis tre koheran muzikan projekton kun la celo veki homojn de socia letargio kaj instigi ilin kontrau\u0306stari malegalecon kaj perforton. Por tiu albumo, BaRok-projekto serc\u0302is inspiron en la forto kaj rezistemo de indig\u0302enaj popoloj de Brazilo."}, {"text_idx": "#000001", "text": "La nova unuopaj\u0302o Hibrida Batalanto, lanc\u0302ita fine de septembro, estas sinsekvo de tiu esplorlaboro farita por tiu albumeto, kaj per tiu c\u0302i nova kanzono BaRok-Projekto signalas, ke g\u0302i nun fokusig\u0302as sur kreado de muziko subtene al la historia lukto de indig\u0302enaj popoloj de Brazilo, kiuj suferas pro malric\u0302eco, senarbarigo, poluado de riveroj kaj grundoj, teritoriaj disputoj kun bienistoj kaj ministoj, inter aliaj minacoj."}, {"text_idx": "#000003", "text": "En tiu aparta kunteksto, la kanzono prezentas la sentojn de junulo kun hibrida sango, de blankuloj kaj indig\u0302enoj, kiu alig\u0302as al la lukto de siaj indig\u0302enaj prauloj. Tiu kanzono kongruas kun la spirito de nia tempo: lastatempe tra multaj landoj de Ameriko homoj damag\u0302is au\u0306 detruis statuojn de konkerantoj, sklavigantoj kaj aliaj homoj rigardataj de oficiala historio kiel heroojn, dum kreskas la postulo pri revizio de historio surbaze de la okuloj de la originaj popoloj de Ameriko, kontinento de hibridaj batalantoj en serc\u0302ado de propra identeco."}, {"text_idx": "#000004", "text": "Alportante tiun gravan temon al Esperanta muziko, BaRok-Projekto kunigas la verdan povon, kiu venas el Esperanto, al la verda povo, kiu venas el la arbar\u2019."}, {"text_idx": "#000005", "text": "En la retejo de Vinilkosmo vi povas legi pli pri Hibrida Batalanto, senpage au\u0306skulti peceton de la kanzono kaj ac\u0302eti g\u0302in kontrau\u0306 unu eu\u0306ro: "}]